Referat bestyrelsesmøde i Strandbo I den 9/1-2018

Til stede:

Katrine, Mette, Jonas, Adam, Birgitte (ref)

1. Opstart af trapperenoveringsprojektet, herunder organisering, tidsplan og kommunikation  
   Trapperenoveringsprojektet skal igangsættes. Karl-Martin og evt Jonas afholder møde torsdag morgen med Gitte Hoff, hvor tidsplan og kommunikationsveje bliver afklaret. Der sigtes efter snarlig projektopstart udarbejdes en organisation med behørig inddragelse. Tidsplan bliver meldt ud ved opslag i opgangene så snart den er på plads.
2. Vaskeri, herunder praktisk løsning, kommunikation og udeståender  
   Bestyrelsen drøftede status og var enige om at beklage den sene og kluntede kommunikation om overgang til den nye vaskeordning. Bestyrelsen arbejder fortsat på, at opnå enighed med Strandbo 2 om en rimelig håndtering af evt indestående på vaskekort samt depositum således at disse kan tilbagebetales til de enkelte beboere indenfor rammerne af vaskeordningen. Der meldes ud hurtigst muligt i den forbindelse.
3. Gårdprojekt - seneste nyt  
   - Status er indtil videre at sagsøger af kommunen om gårdprojektet har tabt sagen i byretten, men sagsøger har valgt at anke dommen til landsretten – indtil videre har sagen stadig opsættende virkning. Adam undersøger muligheder for at kommunen revurderer den opsættende virkning.
4. Skralderum og låse  
   Der er blevet opsat døre på skralderummet med henblik på senere at kunne aflåse disse så længe gårdprojektet stadig er udsat. Gårdprojektet vil indeholde en automatisk gårdport. Aflåsning sikrer midlertidigt, at kun beboere i Strandbo I og Strandbo II har adgang til skralderummene og kan derved forhåbentlig afhjælpe problemer med at der bliver rodet i skralderummene.
5. Københavns kommune har introduceret ”Grønt affald” hvor bioaffald aflevere i særlig container – Jonas undersøger mulighederne for os.
6. Forsikringspræmie – muligheder  
   Forsikringspræmien er varslet hævet grundet de øgede vandskader. Birgitte ringer til forsikringsagenten for at diskutere muligheder og krav for at beholde præmien på det nuværende niveau.
7. Beboerhenvendelser
   1. Støj mm  
      Bestyrelsen har modtaget beboerhenvendelser vedr. støj samt anden forstyrrende adfærd. Bestyrelsen vil tage kontakt til de involverede parter med henblik på at opnå en løsning.
   2. Der har igen været henvendelse om støj fra elevatorer i nr 10.  
      Der er ikke umiddelbart midler til udskiftning af elevatorer uden lånefinansiering. En mulig løsning kan være at reparere elevatorerne efter en prioriteringsliste, hvor de dårligste repareres først, for på den måde at sprede omkostningerne ud over flere år, og måske undgå at optage lån til reparation af elevatorer. Birgitte følger op på budgetter fra tidligere undersøgelser og kontakter elevatorleverandørerne med henblik på at diskutere en prioritering af elevatorerne.
   3. Der har være flere henvendelser vedr. overgang til ny vaskeordning – se punkt 2
8. Budgetprioriteter til afklaring/forberedelse mod GF 18  
   Emnet blev berørt kort, men vil blive gennemgået i mere detaljer ved næste møde